Kongsberg Defence & Aerospace

**Kongsberg Defence & Aerospace** (KDA) er en teknologibedrift i Kongsberg Gruppen som lager produkter for forsvar og romfart. Bedriften het tidligere Kongsberg Våpenfabrikk og **Norsk Forsvarsteknologi**.

I 2018 hadde selskapet rundt 2500 ansatte, 6,1 milliarder i omsetning og en ordrereserve på 10,7 milliarder kroner. I 2024 hadde dette økt til 5200 ansatte, 19,1 milliarder kroner i omsetning og 110 milliarder kroner i ordrereserve.

## Historie
:*For historie 1814 - 1987 se [[Kongsberg Våpenfabrikk]]*

I 1814 ble Kongsberg Våpenfabrikk opprettet, som et svar på landets løsrivelse og en forsikring på å sikre fremtidige interesser og verdier.

På slutten av 1800-tallet ble Krag-Jørgensen-geværet lansert, kanskje Kongsberg Våpenfabrikks mest kjente produkt.

Kongsberg Våpenfabrikk var en sentral aktør i oppbyggingen av norsk industri etter andre verdenskrig. I perioden fra 1960 og fram til 1987 utviklet selskapet seg fra å være en bedrift med hovedfokus på mekanisk produksjon til en bedrift med egen produktutvikling og satsing på flere markeder. Produktspekteret omfattet forsvarsmateriell, bildeler, energiforsyning, data, offshore, luftfart og romfart.

I 1987 ble Kongsberg Våpenfabrikk restrukturert, og all sivil virksomhet ble skilt ut, herunder Norsk Jetmotor. Forsvarsvirksomheten ble videreført i selskapet Norsk Forsvarsteknologi AS, som så dannet grunnlaget for Kongsberg Gruppen. Kongsberg Defence & Aerospace er en del av dette konsernet, ved siden av Kongsberg Maritime og Kongsberg Digital. 

Kongsberg slo sammen divisjonene *Kongsberg Protech Systems* og *Kongsberg Defence Systems* til Kongsberg Defence & Aerospace i 2017.

Kongsberg Defence & Aerospace har pr. 2021 noen heleide datterselskaper uten omsetning som viser tidligere virksomhet/navn: Norsk Forsvarsteknologi AS, Kongsberg Defence Systems AS og Kongsberg Space AS.

Selskapet har bånd til andre store forsvarsbedrifter i Norden gjennom å eie halvparten av finske Patria som igjen eier halve Nammo. I tillegg eier KDA halvparten av Kongsberg Satellite Services, samt 10 % av Andøya Space. Blant større heleide datterselskap i utlandet finnes det *Kongsberg Protech Systems USA* som har produsert majoriteten av over 20.000 stk Protector RWS våpenstasjoner, flesteparten av disse til det amerikanske forsvaret.

I juni 2024 åpnet en missilproduksjonsfabrikk på Kongsberg, hvor selskapet vil produsere Naval Strike Missile og Joint Strike Missile.

## Nåværende produkter

* Integrated Director Group (IDG) &ndash; radarsystem for målbelysning
* Pingvin/Penguin &ndash; passivt varmesøkende antiskipsmissil
* Naval Strike Missile (NSM) &ndash; antiskipsmissil med passiv bildedannende varmesøker. Launch fra båt og bil.
* Joint Strike Missile (JSM) – sjø- og landsmålsmissile med launch fra jagerfly
* Trenere og simulatorer for en rekke systemer
* Mekanikk og optomekanikk for romfartøyer
* EriTac &ndash; taktisk kommunikasjon
* Multi-Role Radio (MRR) &ndash; feltradioer
* ComBatt &ndash; et system for administrasjon på slagmarken
* Krypteringsutstyr
* NORTaC-C2IS &ndash; kommando- og kontrollsystemer for taktiske operasjoner i Hæren
* MSI-90 ubåtsystem &ndash; kommando og våpenstyring for ubåter
* MSI 2005F &ndash; system for antiubåtkrigføring; til bruk på bl.a. fregatter
* Senit 2000 &ndash; kommandosystem for Hauk-klasse MTBer
* MICOS &ndash; minejakt og minesveiping
* Kongsberg Mission Planning System (KAMP) &ndash; taktisk system for marineoperasjoner
* Minesniper &ndash; Fjernstyrt mineødelegger
* PROTECTOR Remote Weapon Station &ndash; fjernstyrt bevegelig tårn for kampkjøretøyer
* SL-AMRAAM – bakkeavfyrt AIM-120 luftvernmissil, både som separat system i NASAMS og integrert med HAWK
* GBADOC &ndash; bakkebasert luftromskontrollsystem
* Programvare for E3A AWACS

## Viktige kontrakter
* August 2007: Rammeavtale vedrørende Common Remotely Operated Weapon Stations (CROWS) med US Army. (Verdi 8 milliarder NOK)
* Desember 2008: Kontrakt for leveranse av NSM til Polen. (Verdi 800 millioner NOK)
* Desember 2011: Utvidelse av kontrakten fra desember 2008 med Polen. (Verdi 712 millioner NOK)
* Oktober 2021: JSM-missiler til det norske forsvaret. (Verdi 4 milliarder NOK)
* Oktober 2022: Rammeavtale vedrørende CROWS med US Army. (Verdi 15,5 milliarder NOK)

## Referanser


## Eksterne lenker
*